Kanadan Arktinen saaristo

Kanadan Arktinen saaristo () tai Arktinen saaristo () on Kanadan pohjoisosassa sijaitseva runsaslukuinen ja kylmä saaristo. Hallinnollisesti saaristo kuuluu Nunavutiin ja Luoteisterritorioihin. Saariston suurimpia saaria ovat Baffininsaari, Ellesmerensaari ja Victoriansaari. Alue on enimmäkseen tundraa ja sen alkuasukkaat ovat inuiitteja.

Alueeseen kuuluu 94 suurempaa saarta (suurempia kuin 130 km²), mukaan lukien kolme maailman kymmenestä suurimmasta saaresta, sekä 36 469 pienempää saarta. Pitkän Baffininsaaren eteläpuolella on Hudsoninlahti. Länsipuolella saaret erottaa Grönlannista Baffininlahti ja Davisinsalmi, jonne Golfvirta virtaa pitäen salmea suureksi osaksi jäättömänä. Kanadan arktiset saaret ovat kylmiä, koska varsinkin saarten pohjoisosia ympäröi yhtenäinen merijää ja kylmä merivirta jäähdyttää ilmastoa.

Saaret löysi 1570 brittiläinen tutkimusmatkailija Martin Frobisher. Kanadassa on arktisia saaria 62–83 leveysasteiden välillä. Alue on kylmyyden takia harvaan asuttua, ja asukkaat ovat pääasiallisesti inuiitteja. Maapallon magneettinen pohjoisnapa sijaitsee arktisten saarten alueella, mutta liikkuu noin 40 km vuodessa luoteeseen, ja oli viimeisen arvion mukaan vuonna 2005 Ellesmerensaaren luoteispuolella ().Geomagnetism: North Magnetic Pole  Natural Recources Canada , 

 Saariston saaria 
Saariston pohjoisosalla on nimi Kuningatar Elisabetin saaret (aikaisemmin Parrysaaret). Ryhmään kuuluvat yhtenä osana Sverdrupinsaaret: Axel Heibergin saari, Amund Ringnesin saari ja Ellef Ringnesin saari.

Koko saariston suurimmat saaret ovat:
 Nimi  Sijainti Saariryhmä Pinta-ala Pinta-alan mukainen järjestysluku  Asukasluku(2001) maailmassa  Kanadassa Baffininsaari  Nunavut   507 451  5  1  9,563 Victoriansaari  Luoteisterritoriot, Nuvavut   217 291 8 2  1,707 Ellesmerensaari  Nunavut  Kuningatar Elisabetin saaret  196 236  10  3  168 Banksinsaari  Luoteisterritoriot   70 028  24  5  114 Devoninsaari  Nunavut  Kuningatar Elisabetin saaret  55 247  27  6  0 Axel Heibergin saari  Nunavut  Kuningatar Elisabetin saaret, Sverdrupinsaaret  43 178  32  7  0 Melvillensaari  Luoteisterritoriot, Nunavut   42 149  33  8  0 Southamptoninsaari  Nunavut   41 214  34  9  721 Walesin prinssin saari  Nunavut  33 339  40  10  0 Somersetinsaari  Nunavut   24 786  46  12  0 Bathurstinsaari  Nunavut  Kuningatar Elisabetin saaret  16 042  54  13  0 Prinssi Patrickin saari  Luoteisterritoriot  Kuningatar Elisabetin saaret  15 848  55  14  0 Kuningas Williamin saari  Nunavut   13 111  61  15  960 Ellef Ringnesin saari  Nunavut  Kuningatar Elisabetin saaret, Sverdrupinsaaret  11 295  69  16  0 Bylotinsaari  Nunavut   11 067  72  17  0 Cornwallisinsaari  Nunavut  Kuningatar Elisabetin saaret  6 995  96  21  229 Coats Island  Nunavut   5 498  107  24  0 Amund Ringnesin saari  Nunavut  Kuningatar Elisabetin saaret, Sverdrupinsaaret  5 255  111  25  0 Mackenzie Kingin saari  Nunavut  Kuningatar Elisabetin saaret  5 048  115  26  0 Bordensaari  Nunavut, Luoteisterritoriot  Kuningatar Elisabetin saaret  2 795  172  30  0 Cornwallinsaari  Nunavut  Kuningatar Elisabetin saaret  2 358    0 Eglintonsaari  Luoteisterritoriot  Kuningatar Elisabetin saaret  1 541    0

 Katso myös 
 Luoteisväylä

 Lähteet 

*
Luokka:Luoteisterritorioiden saaret
Luokka:Nunavutin saaret
Luokka:Seulonnan keskeiset artikkelit